Véleményem/III.
A költõ önkívületben hall valamit s azt leírja. Utána megborotválkozik, fut a kiadóhoz, eladja a kéziratát. Könyve máris portékája a kiadójának is, neki is. Ennélfogva mindaketten kereskedõk. A kiadó könyvkereskedõ, a költõ könny-kereskedõ. Aki ezt tagadja, képmutató; aki ezt szégyenli, ostoba. Az a fontos, hogy az áru ne legyen hamis. A regényíró, drámaíró ugyanezt teszi. Mindnyájan felemás üzletemberek.